TFG วิ่งต่อ 4% รับกำไรปี 65 โต 7 เท่าตัว โบรกแนะซื้อเป้า 7.30 บ.
TFG วิ่งต่อ 4% ราคาแตะ 5.70 บ. ขานรับกำไรปี 65 โต 7 เท่าตัว หลังรายได้ขายหมู-ไก่พุ่งกระฉูด โบรกแนะซื้อเป้า 7.30 บ.
TFG วิ่งต่อ 4% รับกำไรปี 65 โต 7 เท่าตัว หลังรายได้ขายหมู-ไก่พุ่งกระฉูด โบรกแนะซื้อเป้า 7.30 บ.
23 ก.พ. 2566

ผู้สื่อข่าวรายงานว่า วันนี้ (23 ก.พ.66) ราคาหุ้นบริษัท ไทยฟู้ดส์ กรุ๊ป จำกัด (มหาชน) หรือ TFG ล่าสุด ณ เวลา 10:58 น. อยู่ที่ระดับ 5.70 บาท บวก 0.20 บาท หรือ 3.64% สูงสุดที่ระดับ 5.80 บาท ต่ำสุดที่ระดับ 5.60 บาท ด้วยมูลค่าซื้อขาย 67.86 ล้านบาท

โดยราคาหุ้น TFG ปรับตัวขึ้น หลังรายงานผลการดำเนินงานงวดปี 65 มีกำไรสุทธิเพิ่มขึ้น 7 เท่าตัว เนื่องจากรายได้รวมในปี 2565 มีจำนวน 52,697.24 ล้านบาท เพิ่มร้อยละ 48.43 จาก 35,503.38 ล้านบาท ในงวดเดียวกันของปีก่อน ส่วนใหญ่เพิ่มขึ้นมาจากรายได้ของธุรกิจไก่ ธุรกิจสุกรและธุรกิจค้าปลีก ซึ่งเป็นรายได้จากการจำหน่ายสินค้าในร้านค้าปลีก
ทั้งนี้บล.เคจีไอ (ประเทศไทย) ยังคงคําแนะนําซื้อ TFG โดยมีราคาเป้าหมายปี 2566F ที่ 7.30 บาท ทั้งนี้มองแนวโน้มกําไรปีนี้ของ TFG แบบระมัดระวังมากขึ้น และคาดว่ากําไรสุทธิในไตรมาส 1/66 จะลดลงเมื่อเทียบจากไตรมาสก่อน เนื่องจากราคาหมูลดลงมาก ในขณะที่ต้นทุนอาหารสัตว์ยังคงเพิ่มขึ้นอย่างต่อเนื่อง ซึ่งน่าจะส่งผลกระทบอย่างมีนัยสําคัญต่อ GPM เรามองว่าสมมติฐาน GPM ของบล.เคจีไอ (ประเทศไทย) ที่ 18.4% และประมาณการกําไรสุทธิของบล.เคจีไอ (ประเทศไทย) ที่ 5.05 พันล้านบาทยังมี downside อีก
แต่อย่างไรก็ตาม คิดว่าแผนการขยายกิจการของ TFG น่าจะช่วยสนับสนุนให้รายได้เพิ่มขึ้น โดยบริษัทมีแผนจะเพิ่มกําลังการผลิตหมู และขยายสาขาร้านขายปลีกเพิ่มเป็น 380 ถึง 400 ร้าน ซึ่งสูงกว่าสมมติฐานแบบอนุรักษ์นิยมของฝ่ายวิจัยฯ ที่ 350 ร้าน นอกจากนี้ TFG ยังประกาศจ่ายเงินปันผล 0.30 บาท/หุ้น คิดเป็นอัตราผลตอบแทนที่ 5.5% กำหนดขึ้น XD วันที่ 3 พฤษภาคม